Rheolau 7 bob ochr

Chwaraeon y Brifysgol

1. Ni chaiff chwaraewr ei drosglwyddo i dîm arall os yw wedi chwarae dros ei dîm gwreiddiol. Rhaid cyflwyno rhestrau timau i’r trefnydd cyn gêm gyntaf y gystadleuaeth. Rhaid i’r chwaraewyr fod yn aelodau o staff neu’n fyfyrwyr yn y Brifysgol (oni bai fod trefnydd y gystadleuaeth yn cytuno fel arall).

2. Bydd pob tîm yn chwarae dwy gêm y noson. Bydd y gemau yn para mwyafswm o 30 munud.

3. Bydd mwyafswm o wyth tîm yn y gystadleuaeth. Bydd y gynghrair yn cael ei chwarae mewn dull ‘Round Robin’ / ‘gartref’ ac ‘oddi cartref’. Dros saith wythnos bydd pob tîm yn chwarae yn erbyn ei gilydd ddwywaith. Yn ystod wythnos wyth cynhelir y gemau ailgyfle/terfynol.

4. Bydd pob tîm yn darparu dyfarnwr ar gyfer gemau’r timau eraill. Bydd manylion yn cael eu cynnwys yn yr amserlen. Bydd un pwynt yn cael ei dynnu os bydd tîm yn methu darparu dyfarnwr heb rybuddio’r trefnydd ymlaen llaw.

5. Rhaid i’r dyfarnwyr hysbysu’r trefnwyr am y canlyniad a’r sgorwyr yn syth ar ôl y gêm. Rhoddir tri phwynt am fuddugoliaeth ac un pwynt am gêm gyfartal. Os na fyddwch yn hysbysu’r trefnydd pwy sgoriodd eich goliau yr wythnos honno, ni fydd y goliau’n cael eu priodoli i unrhyw chwaraewr yn yr wythnosau canlynol.

6. Ni fydd amserlen y gemau’n newid (oni bai fod y trefnwyr yn penderfynu fel arall). Bydd tîm yn cael buddugoliaeth o 3–0 pe na bai’r gwrthwynebwyr yn dod i chwarae’r gêm.

7. Cynhelir gwrandawiad disgyblu ar ddiwedd gemau i benderfynu ar gosb i chwaraewyr fydd yn cael eu hanfon o’r cae yn y gystadleuaeth. Y gosb leiaf fydd gwaharddiad am ddwy gêm a fydd yn dod i rym yn syth ar ôl i’r chwaraewr gael ei anfon o’r cae. Bydd y panel yn cynnwys y trefnydd, y dyfarnwr a dau gapten tîm diduedd. Bydd penderfyniad y Pwyllgor Disgyblu yn derfynol ac ni fydd modd apelio.

8. Ni fydd unigolion yn cael ‘sgrinio iechyd’ cyn chwarae ac fe’u cynghorir i gysylltu â’u meddyg teulu os ydynt yn dioddef o anaf neu afiechyd a allai gael ei effeithio drwy gymryd rhan.

9. Bydd pob chwaraewr yn derbyn gwarant yswiriant damwain bersonol, mae’r manylion ar gael gan Reolwr Canolfan Chwaraeon Trefforest.

10. Sylwch fod capteiniaid y timau yn gyfrifol am sicrhau fod pob chwaraewr sy’n cynrychioli eu timau yn llwyr ymwybodol o’r rheoliadau cyn chwarae.

11. Bydd y dyfarnwr yn gollwng y bêl rhwng dau chwaraewr i ddechrau’r gêm. Y gôl-geidwad fydd yn dechrau’r gêm yn dilyn gôl.

12. Ni chaniateir i’r bêl fynd yn uwch nag uchder y trawst (oni bai o ganlyniad i arbediad gan gôl-geidwad).

13. Ni fydd egwyl na newid y cyfeiriad y bydd y timau’n chwarae. Y chwiban fydd yn dechrau ac yn gorffen pob gêm.

14. Os bydd y bêl yn croesi’r ystlys bydd y gêm yn ailddechrau gyda chic i mewn o’r llinell.

15. Dim ond y gôl-geidwad gaiff fod yng nghwrt y gôl. Ni chaniateir pasio’r bel yn ôl i’r gôl-geidwad. Os bydd chwaraewr yn pasio’r bêl yn ôl i’r gôl-geidwad neu’n cicio’r bêl yn fwriadol i’w gwrt ei hun a thros linell y gôl – cic o’r smotyn.

16. Ni chaniateir llithr-daclo. Canlyniad llithr-dacl fwriadol fydd cerdyn coch awtomatig (mae penderfyniad y dyfarnwr yn derfynol).

17. Caniateir ciciau cornel yn unig os bydd y bêl yn croesi llinell y gôl rhwng ymyl y cwrt a’r lluman gornel. Os bydd y bêl yn croesi’r llinell rhwng y postyn ac ymyl y cwrt – cic gôl.

18. Caniateir eilyddio ar unrhyw adeg yn ystod y gêm. Rhaid i chwaraewr adael/ddod ar y cae ar y llinell hanner.

19. Os bydd amddiffynnwr yn mynd i’r cwrt cosbi’n fwriadol – cic o’r smotyn. Os daw’r gôl-geidwad y tu allan i’r cwrt cosbi – cic o’r smotyn.

20. Os bydd y gôl-geidwad yn fwriadol yn achosi i’r bêl fynd yn uwch nag uchder y pen – cic rydd uniongyrchol ar ymyl y cwrt (h.y. 2m o’r man y gadawodd y bêl y cwrt). Fel arall, yn achos arbediad bydd y gêm yn parhau.

21. Bydd rheolau arferol pêl-droed yn weithredol yn cynnwys y drefn cerdyn coch a melyn heblaw’r canlynol:

* Mae pob cic rydd yn uniongyrchol
* Rhaid i gôl-geidwad rolio’r bêl allan ar ôl gafael ynddi – cic o’r smotyn
* Rhaid i’r bêl fod o dan uchder y trawst
* Dim camsefyll
* Dim penio’r bêl

22. Os bydd y chwiban olaf yn cael ei chwythu, a bod cic o’r smotyn wedi’i dyfarnu rhaid caniatáu i’r gic gael ei chymryd.